 Lọghachikwute Jehova rj-IB  Lọghachikwute JehovaPeeji Mbụ na nke Ndị Bipụtara Akwụkwọ A 2015WATCH TOWER BIBLE AND TRACT SOCIETY OF PENNSYLVANIAPublishersWATCHTOWER BIBLE AND TRACT SOCIETY OF NEW YORK, INC.Brooklyn, New York, U.S.A.Nke E Bipụtara nỌnwa Jenụwarị 2015A naghị ere akwụkwọ a ere. O so nihe e ji arụ ọrụ ịkụziri ndị mmadụ Baịbụl nụwa dum. E jikwa onyinye si ndị mmadụ nobi akwado ọrụ a.Ọ gwụkwala ma è gosiri nsụgharị ọzọ, amaokwu Baịbụl ndị e dere nakwụkwọ a sitere na Baịbụl e ji asụsụ Igbo a na-ede noge a dee, ya bụ,Baịbụl NsọNsụgharị Ụwa Ọhụrụ nke Akwụkwọ Nsọ.Isiokwu Ndị Dị nAkwụkwọ AAkwụkwọ Ozi Si nAka Òtù Na-achị IsiEzigbo nwanna anyị:Ị manụ na ọtụtụ nime ihe ndị dị na Baịbụl bụ akụkọ gbasara ndị mmadụ. Ọtụtụ nime ndị a a kọrọ akụkọ ha fere Chineke. Ha nwere ụdị nsogbu ndị anyị na-enwe, nweekwa ụdị mmetụta anyị na-enwe. Jems 5:17 Nsogbu ndị bịaara ụfọdụ nime ha mekwara ka ha daa mbà. O nwekwara ndị ndị ezinụlọ ha ma ọ bụ ndị ha na ha na-efekọ Chineke mejọrọ, nweekwa ndị obi ha nọ na-ama ikpe maka ihe ọjọọ ha mere.Ma, ihe ndị ahụ hà mere ka ha hapụ Jehova kpamkpam? Mba. Ọ dị ọtụtụ nime ha otú ọ dị Devid mgbe o kpegaara Chineke ekpere, sị: Ana m awagharị dị ka atụrụ furu efu. Biko, chọọ ohu gị, nihi na echefughị m ihe i nyere niwu. Abụ Ọma 119:176 Otú a ọ dị Devid ọ bụ otú ọ dị gị?Jehova anaghị echefu ndị ohu ya si nìgwè atụrụ ya kpafuo. Kama nke ahụ, ọ na-enyere ha aka ka ha lọghachi. Ọ na-esikarị naka ndị ohu ya eme ya. Dị ka ihe atụ, o nwere mgbe ọtụtụ nsogbu bịaara ohu Chineke bụ Job. Akụnụba ya lara niyi, ụmụ ya anwụọ, ya arịawakwa ọrịa ọjọọ. Job dikwara okwu ọjọọ ndị kwesịrị ịkasi ya obi nọ na-agwa ya. Ma, o nweghị mgbe ọ hapụrụ Jehova, ọ bụ eziokwu na o nwere mgbe o chere na ọ bụ Jehova kpataara ya nsogbu ya. Job 1:22;2:10 Olee otú Jehova si nyere Job aka ịgbanwe echiche ya?Otu ihe Jehova mere bụ na o si naka onye ya na Job na-efekọ Chineke aha ya bụ Ịlaịhu nyere Job aka. Mgbe Job kọọrọ Ịlaịhu otú o si dịrị ya, Ịlaịhu gere ya ntị ma mechaa gwa ya okwu. Gịnị ka ọ gwara ya? Ọ katọrọ Job ma ọ bụ kwuo ihe ga-eme ka obi Job mawa ya ikpe ka ọ mata na ihe o mere adịghị mma? Ọ bịara gosiwa Job na ya ka ya mma? O metụdịghị ụdị ihe ahụ. Mmụọ nsọ Chineke mere ka Ịlaịhu kwuo, sị: Ihe ị bụ nanya ezi Chineke ka mụ onwe m bụ; ọ bụkwa ụrọ ka e ji kpụọ m. Ịlaịhu gwaziri Job ihe mesiri ya obi ike. Ọ sịrị ya: Ọ dịghị ihe ụjọ dị nebe m nọ nke ga-emenye gị ụjọ, ọ dịghịkwa nsogbu m na-enye gị nke ga-adị arọ nahụ gị. Job 33:6, 7 Ịlaịhu emeghị ihe ọ bụla ga-eme ka nsogbu Job ka njọ. Kama, o medara obi nye Job ndụmọdụ ma gbaa ya ume.Biko, mara na ọ bụkwa otu ihe ahụ ka anyị bu nobi dee broshọ a. Anyị bu ụzọ gee ụfọdụ ndị hapụrụla ọgbakọ ntị, matakwa otú ihe si dịrị ha. Ilu 18:13 Anyị bịaziri kpee ekpere ma leba anya nAkwụkwọ Nsọ, gụọ gbasara otú Jehova si nyere ndị ohu ya aka mgbe nsogbu bịaara ha. Nikpeazụ, anyị chịkọtara akụkọ ndị ahụ nakwa ihe ụfọdụ mere noge anyị a ma dee ha na broshọ a. Biko, gbalịa gụọ broshọ a. Anyị hụrụ gị nanya.Òtù Na-achị Isi nke Ndịàmà Jehova1 M Ga-achọ Atụrụ M Furu EfuNA Baịbụl, e nwere ọtụtụ ebe Jehova kwuru ihe gosiri na ya dị ka onye ọzụzụ atụrụ a. O kwuru, sị: Mụ onwe m ga-achọta atụrụ m wee lekọta ha.Ezikiel 34:11, 12.M Ga-Elekọta Atụrụ MOle ndị bụ atụrụ Jehova? Ọ bụ ndị niile hụrụ Jehova nanya ma na-efe ya. Baịbụl kwuru, sị: Ka anyị fee ya ofufe kpọọrọ ya isiala; ka anyị gbuo ikpere nala nihu Jehova bụ Onye kere anyị. Nihi na ya onwe ya bụ Chineke anyị, anyị bụ ndị ọ na-azụ nebe ịta nri ya, bụrụkwa atụrụ ndị aka ya na-elekọta. Abụ Ọma 95:6, 7 Otú ahụ atụrụ si enwe mmasị iso onye ọzụzụ atụrụ ka ndị Jehova sikwa enwe mmasị iso onye ọzụzụ atụrụ ha. Ma, ọ pụtara na ndị Jehova anaghị emehie ihe? Mba. O nweela mgbe atụrụ Jehova gbasasịrị, nwee mgbe ha furu, nweekwa mgbe ha dị ka atụrụ ndị na-akpafu akpafu. Ezikiel 34:12;Matiu 15:24;1 Pita 2:25 Ma, ọ bụrụgodị na mmadụ akpafuo, Jehova anaghị ahapụ onye ahụ ma kpebie na onye ahụ emekataghị lọghachi.Ị ka weere Jehova ka onye na-azụgịdị ka atụrụ? Olee ihe ndị Jehova na-eme iji gosi na ọ bụ onye na-azụ anyị dị ka atụrụ? Legodị ihe atọ ọ na-eme:Ọ na-akụziri anyị ihe.Jehova kwuru, sị: Nebe ịta nri dị mma ka m ga-azụ ha. O kwukwara, sị: Nebe ahụ ka ha ga-amakpuru nebe obibi dị mma, nebe ịta nri nke jupụtara nahịhịa ka ha ga na-ata nri. Ezikiel 34:14 O nwetụbeghị mgbe Jehova kwụsịrị ịkụziri anyị ọmarịcha ihe ndị na-eme ka okwukwe anyị sie ike. Ọ na-akụzikwara anyị ihe ndị a noge kwesịrị ekwesị. Ì nwere ike icheta isiokwu ị gụrụ, okwu i gere, ma ọ bụkwanụ vidio i lere nke dị gị ka Jehova ò ji ya za gị ekpere? Otú ahụ o si za gị ekpere ó meghị ka obi sie gị ike na ihe banyere gị na-emetụ Jehova nobi?Ọ na-echebe ma na-elekọta anyị.Jehova kwere anyị nkwa, sị: Ọ bụkwa atụrụ nke a chụfuru achụfu ka m ga-edughachite. M ga-eke ọkpụkpụ gbajiri agbaji ákwà, meekwa ka nke ahụ na-adịghị ike dịrị ike. Ezikiel 34:16 Jehova na-eme ka ndị nchegbu merela ka ike gwụ nweta ume. Ọ na-ejikwa ihe kechie ebe ndị ohu ya merụrụ ahụ, ka ahụ dị ha mma. O nwedịrị ike ịbụ nwanna ha merụrụ ha ahụ ahụ. Ọ na-akpọghachitekwa ndị kpafuru akpafu obi ha nwere ike ịna-ama ikpe.O ji anyị kpọrọ ihe.Jehova sịrị: M ga-elekọta atụrụ m. M ga-anapụtakwa ha nebe niile a chụsasịrị ha. Ọ sịkwara na ya ga-achọ nke furu efu. Ezikiel 34:12,16 Jehova weere ya na atụrụ ya kpafuru akpafu efubeghị kpamkpam. Atụrụ ya kpafuo, ọ na-ama. Ọ na-amalite chọwa ya. Mgbe ọ chọtara ya, ọ na-enwekwa obi ụtọ. Matiu 18:12-14 Jehova kpọdịrị ndị ohu ya atụrụ m na-eduga nebe ịta nri. Ezikiel 34:31 Ị bụ otu nime atụrụ ya ndị ahụ.Jehova weere ya na atụrụ ya kpafuru akpafu efubeghị kpamkpam. Ọ chọta atụrụ ya ahụ, ọ na-enwe obi ụtọWetara Anyị Ụbọchị Ọhụrụ dị ka nOgologo Oge Gara AgaGịnị mere Jehova ji na-achọ gị, na-akpọkwa gị ka ị lọghachikwute ya? Ọ bụ nihi na ọ chọrọ ka i nwee obi ụtọ. O kwere nkwa na ọ ga-eme ka mmiri ozuzo nke ngọzi zooro atụrụ ya. Ezikiel 34:26 Ọ ga-emezu ihe a o kwuru. I jirikwala anya gị hụ ihe ndị gosiri na ọ ga-emezu ya.Cheta otú obi dị gị mgbe mbụ ị matara gbasara Jehova. Dị ka ihe atụ, olee otú obi dị gị mgbe ị matara aha Chineke na ihe o zubere imere ụmụ mmadụ? Ì chetara ụdị obi ụtọ ị na-enwe ma ị gaa mgbakọ hụ ụmụnna gị ndị ọzọ si ebe dị iche iche? Ọ bụ na obi atọghị gị ụtọ mgbe i ziri onye nwere mmasị ozi ọma, ya egee gị ntị?I nwere ike ibidokwa nwewe ụdị obi ụtọ ndị ahụ ọzọ. Noge ochie, e nwere ndị ohu Jehova rịọrọ Jehova, sị: Kpọghachite anyị nebe ị nọ, anyị ga-alọghachikwa ozugbo. Wetara anyị ụbọchị ọhụrụ dị ka nogologo oge gara aga. Abụ Ákwá 5:21 Jehova meere ha ihe ha rịọrọ ya. Ha lọghachikwutere ya, nwewekwa obi ụtọ otú ha na-enwebu. Nehemaya 8:17 Jehova ga-emekwara gị otu ihe ahụ.Ma, nke bụ eziokwu bụ na ịlọghachikwute Jehova adịghị mfe. Ugbu a, ka anyị leba anya nihe ụfọdụ nwere ike ime ka o siere gị ike ịlọghachikwute Jehova nakwa otú i nwere ike isi merie ha.2 NchegbuNsogbu Na-akpagide Anyị nỤzọ NiileO NWEGHỊ onye na-anaghị echegbu onwe ya mgbe ụfọdụ, ma ndị Chineke. Otu ọbụ abụ dere, sị: M nwere ọtụtụ nchegbu nime obi m. Abụ Ọma 94:19 Jizọs kwụkwara na noge ikpeazụ, nchegbu nke ndụ nwere ike ime ka o siere mmadụ ike ife Jehova. Luk 21:34 Oleekwanụ maka gịnwa? Ụkọ ego, nsogbu ezinụlọ, ma ọ bụ ọrịa ọ na-eme ka ike ụwa gwụ gị? Olee otú Jehova nwere ike isi nyere gị aka?Ike Karịrị Ike NkịtịAnyị agaghị ejili aka anyị kwụsị ịna-echegbu onwe anyị. Pọl onyeozi kwuru na a na-akpagide anyị nụzọ niile. Ọ sịkwara na anyị na-enwe mgbagwoju anya nakwa na a na-akwada anyị. Ma, o kwukwara na a kpagideghị anyị nke na anyị enweghị ike imegharị ahụ, nke na anyị enwetụghị ụzọ mgbapụ. Ihe ọzọ o kwuru bụ na a dịghị ebibi anyị. Gịnị na-enyere anyị aka idi nsogbu ndị na-abịara anyị? Ọ bụ ike karịrị ike nkịtị, ya bụ, ike si naka Jehova Chineke anyị, bụ Onye Pụrụ Ime Ihe Niile.2 Ndị Kọrịnt 4:7-9.Chegodị echiche otú Chineke si nye gị ike karịrị ike nkịtị noge gara aga. Ò nwere okwu i chetara e kwuru nọmụmụ ihe ma ọ bụ ná mgbakọ nke gbara gị ume ma mee ka obi sikwuo gị ike na Jehova hụrụ gị nanya? Ọ kwa ọ na-abụ ị kọwara ndị mmadụ banyere paradaịs Jehova kwere anyị ná nkwa, obi ana-esikwu gị ike na Jehova ga-emezu nkwa ndị o kwere? Anyị gaa ọmụmụ ihe ma ọ bụ kọọrọ ndị ọzọ ihe anyị kweere, anyị na-enweta ume anyị ji edi nsogbu anyị, obi na-erukwa anyị ala, anyị enwee ike iji obi ụtọ na-efe Jehova.Detụ Jehova Ire ma Hụ na Ọ Dị MmaNke bụ eziokwu bụ na i nwere ike iche na nsogbu gị akala nkụ. Dị ka ihe atụ, Jehova gwara anyị ka anyị buru ụzọ na-achọ Alaeze ya nakwa ka anyị jiri ihe ọ bụla gbasara ofufe ya kpọrọ ihe. Matiu 6:33;Luk 13:24 Ma, ọ bụrụkwanụ na mkpagbu, ọrịa, ma ọ bụ nsogbu ndị dị nezinụlọ unu emeela ka ime ihe ndị a na-esiri gị ike, meekwa ka ike gwụ gị, nke na i nweghịzi ike iso ọgbakọ na-eme ihe ndị ha na-eme? Ọ bụrụ na ọtụtụ ihe ezuo gị ahụ otú a, o nwere ike ịdị gị ka o nweghịzi ihe ị ga-emeli. O nwedịrị ike ịbụ na o nweela mgbe ọ dị gị ka Jehova ọ na-atụ anya ka i mee ihe ị na-agaghị emeli.Ma, Jehova ma otú ike anyị hà. Ọ naghị atụ anya ka anyị mee ihe anyị na-agaghị emeli. Ọ ma na ọ bụrụ na nsogbu ezuo anyị ahụ, ọ na-ewetụ oge tupu anyị enweta onwe anyị.Abụ Ọma 103:13, 14.Dị ka ihe atụ, legodị otú Jehova si lekọta Ịlaịja onye amụma. Mgbe Ịlaịja gbagara nala ịkpa nihi na ọ dara mbà nobi, ụjọ ana-atụkwa ya na a ga-egbu ya, Jehova ọ baara ya mba ma nye ya iwu ka ọ laghachi gaa buwe amụma? Mba. Jehova zigara mmụọ ozi ya ugboro abụọ ka o jiri nwayọọ kpọtee Ịlaịja nụra ma nye ya nri ka o rie. Nagbanyeghị ihe a Jehova meere Ịlaịja, mgbe abalị iri anọ gara, Ịlaịja ka nọkwa na-echegbu onwe ya ma na-atụ ụjọ. Olee iheọzọ Jehova meere ya iji nyere ya aka? Ihe mbụ Jehova mere bụ igosi ya na ya ga-echebeli ya. Ihe nke abụọ Jehova mere bụ na o ji olu dị ala, nke dịkwa nwayọọ gwa Ịlaịja okwu. Jehova mechara gwa Ịlaịja na e nwere ọtụtụ puku ndị ọzọ ji obi ha niile na-efe Chineke nIzrel. Ihe a mere ka Ịlaịja jiri obi ike buwekwa amụma. 1 Ndị Eze 19:1-19 Gịnị ka ihe a na-akụziri anyị? Jehova ji ndidi na ọmịiko lekọta Ịlaịja mgbe nsogbu mere ka ọ na-echegbu onwe ya. Jehova agbanwebeghị. Ọ ga-elekọtakwa anyị otú ahụ o lekọtara Ịlaịja.I mewe atụmatụ ihe ị ga-eme nozi Jehova, ekpebila ime ihe ị ma na ị gaghị emeli. Ejila ihe ị na-emebu noge gara aga atụnyere ihe i nwere ike ime ugbu a. Iji maa atụ, ọ bụrụ na onye na-agba ọsọ negwuregwu asọmpi akwụsị ịgba ọsọ ruo ọtụtụ ọnwa ma ọ bụ ọtụtụ afọ, ike ya ga-ebelata. Onye ahụ chọọ ịmaliteghachi ịgba ọsọ, ọ gaghị ebido ozugbo gbawa ọsọ otú ọ na-agbabu. Kama ọ ga-ekpebi otú ọ ga-esi na-agbatụ ọsọ obere obere ka o nwetaghachikwa ume ahụ o ji agba ọsọ na mbụ. Otú ahụ ka ọ dịkwa Ndị Kraịst taa. Ha na-ekpebi ihe ndị ha ga na-eme iji nwee ike ịnọgide na-agba ọsọ ndụ. 1 Ndị Kọrịnt 9:24-27 Ọ gaghị adị mma ma i kpebie imewe otu ihe ga-akacha adịrị gị mfe omume nofufe Jehova? Dị ka ihe atụ, i nwere ike ikpebi ibido gawa ọmụmụ ihe. Rịọ Jehova ka o nyere gị aka ka i mee ihe a ị chọrọ ime. Ka ụkwụ ji nwayọọ nwayọọ na-esighachi gị ike nọgbakọ, ị ga-edetụ Jehova ire ma hụ na ọ dị mma. Abụ Ọma 34:8 Cheta na Jehova ji ihe ọ bụla i mere iji gosi na ị hụrụ ya nanya kpọrọ ihe, ọ sọgodị ya ya bụrụ obere ihe.Luk 21:1-4.Ọ naghị atụ anya ka anyị mee ihe anyị na-agaghị emeliIhe M Na-eche Kemgbe Ka O Nyere M Aka Ibidokwa Fewe JehovaOlee otú Jehova si nyere June anyị kwuru okwu ya ná mmalite aka ịlọghachikwute ya? June kwuru, sị: Anọgidere m na-arịọ Jehova ka o nyere m aka. Nwunye nwa m gwaziri m na o nwere mgbakọ a ga-enwe nobodo anyị. Agbalịrị m gaa otu ụbọchị nime ụbọchị ndị e nwere mgbakọ ahụ. Obi tọrọ m ezigbo ụtọ na alọghachikwutela m ndị Jehova. Mgbakọ ahụ dị nnọọ ka ihe m na-eche kemgbe ka o nyere m aka ibidokwa fewe Jehova. Ugbu a, m jikwa obi ụtọ na-efe Jehova otú m na-emebu. Ndụ m enweekwala isi. O dokwuola m anya na ịhapụ ụmụnna m agaghị abara m uru. Amatakwala m na enyemaka ha dị m mkpa. M na-ekele Jehova maka na o nyeere m aka ịlọghachikwute ya ugbu a oge ka dị.3 Mgbe Iwe Na-ewe Anyị nIhi na Anyị Nwere Ihe Mere Anyị Ga-eji Mee MkpesaỤDỊ ihe a mere Linda ò metụla gị? Ihe ahụ e mere ya were ya ezigbo iwe. Ọ dị mwute na o nweela ụfọdụ ndị ụmụnna ha kpasuru iwe, ha ejiri maka ya lawa azụ nofufe Jehova. Ọ bụ otú ahụ ka ọ dị gịnwa?Ò Nwere Onye Ga-enweli Ike Ikewapụ Anyị nỊhụya Chineke?Nke bụ eziokwu bụ na o nwere ike isiri anyị ike ịgbaghara nwanna anyị mejọrọ anyị. A sịdị kwuwe, Ndị Kraịst niile kwesịrị ịhụ ibe ha nanya. Jọn 13:34, 35 Ọ na-akacha ewute anyị ma ọ bụrụ nwanna anyị mejọrọ anyị.Abụ Ọma 55:12.Baịbụl kwuru na e nwere mgbe nwanna nwere ike ime nwanna ibe ya ihe ọ ga-eji mee mkpesa. Ndị Kọlọsi 3:13 E mee anyị ụdị ihe ahụ, ọ naghị adị mfe ịma ihe anyị kwesịrị ime. Ma, olee ihe nwere ike inyere anyị aka? Ka anyị leba anya nihe atọ Baịbụl kwuru ga-enyere anyị aka:Nna anyị nke eluigwe maara ihe niile.Jehova na-ahụ ihe niile na-emenụ. Ọ na-ahụ mmegbu ọ bụla a na-emegbu anyị, na-ahụkwa nsogbu mmegbu ndị ahụ na-akpatara anyị. Ndị Hibru 4:13 Ahụhụ anyị na-ata na-ewute ya. Aịzaya 63:9 Jehova anaghị ekwe ka nsogbu ma ọ bụ mkpagbu ma ọ bụ ihe ọ bụla ọzọ, ma ọ bụdị ohu ya ọzọ, kewapụ anyị nịhụya ya. Ndị Rom 8:35,38, 39 Anyịnwa ekwesịghịkwa ikwe kaihe ọ bụlama ọ bụonye ọ bụlakewapụ anyị nebe Jehova nọ.Ịgbaghara mmejọ abụghị ịkwado ihe ọjọọ.Ọ bụrụ na anyị agbaghara ndị mejọrọ anyị, ọ pụtaghị na anyị na-akwado ihe ọjọọ ahụ ha mere anyị ma ọ bụkwanụ na anyị na-ekwu na ihe ahụ ha mere adịchaghị njọ. Jehova anaghịakwadommehie. Ma, cheta na ọ hụ ihe mere ọ ga-eji gbaghara onye mere mmehie,ọ na-agbagharaonye ahụ. Abụ Ọma 103:12, 13;Habakọk 1:13 Mgbe Jehova na-agwa anyị ka anyị na-agbaghara ndị ọzọ, ọ pụtara na ọ na-agwa anyị ka anyị na-eṅomi ya. Jehova anaghị anọgide na-ewe iwe ruo mgbe ebighị ebi.Abụ Ọma 103:9;Matiu 6:14.Anyị kwụsị iburu ndị ọzọ iwe nobi, ọ ga-abara anyị uru.Olee otú ọ ga-esi baara anyị uru? Chebaragodị ihe atụ a echiche. Were ya na iji obere okwute naka ma gbatịa aka gị. Ebe ọ bụ na okwute ahụ adịchaghị arụ, ọ ga-adịrị gị mfe ijide ya ruo obere oge. Ma, ọ bụrụkwanụ na a sị gị jide ya ruo ogologo oge? Olee mgbe ị ga-ejiru ya ike agwụ gị? Ọ bụ nkeji ole na ole, otu awa, ka ọ bụ karịa? Nke bụ eziokwu bụ na aka ga-eji gị. Ma, ọ pụtaghị na okwute ahụ ebukwuola ibu. Kama, ka ị na-ejidekwu ya, ka ọ na-anyịkwu gị arụ naka. Otú ahụ ka ọ dịkwa ibu ihe mmadụ mere anyịnobi. Ka anyị na-ebu ya nobi, ka ọ na-anyịkwu anyị arụ, ọ sọgodị ya ya bụrụ na ihe ahụ e mere anyị bụ obere ihe. Ọ bụ ya mere Jehova ji na-agba anyị ume ka anyị ghara ịna-ebu iwe nobi. Neziokwu, anyị kwụsị iburu mmadụ iwe nobi, ọ ga-abara anyị uru.Ilu 11:17.Anyị kwụsị iburu ndị ọzọ iwe nobi, ọ ga-abara anyị uruỌ Dị M Nnọọ Ka Ọ Bụ Jehova Ji Ọnụ Ya Na-Agwa M Ihe Ndị AhụGịnị nyeere Linda anyị kwuru okwu ya ná mmalite aka ịkwụsị iburu nwanna ahụ mejọrọ ya iwe nobi? Otu nime ihe ndị nyeere ya aka bụ na o chere echiche gbasara ihe ndị Akwụkwọ Nsọ kwuru mere anyị kwesịrị iji na-agbaghara ndị ọzọ. Abụ Ọma 130:3, 4 Otu nke kacha ruo ya nobi bụ nke kwuru ihe gosiri na ọ bụrụ na anyị agbaghara ndị ọzọ, Jehova ga-agbagharakwa anyị. Ndị Efesọs 4:325:2 Ihe ndị ahụ ọ gụrụ ruru ya nobi. Ọ sịrị: Ọ dị m nnọọ ka ọ bụ Jehova ji ọnụ ya na-agwa m ihe ndị ahụ.Linda mechara kwụsị iburu nwanna nwaanyị ahụ iwe nobi. O ji obi ya niile gbaghara ya, ha abụrụkwala ezigbo enyi ugbu a. Linda amalitekwala jiri obi ụtọ na-ejere Jehova ozi. Ka obi sie gị ike na Jehova chọkwara inyere gị aka ime ụdị ihe a Linda mere.4 Obi AmamikpeSachapụ M Mmehie MỌ BỤRỤ na obi mmadụ na-ama ya ikpe, o nwere ike ịdị onye ahụ ka ò bu ibu na-anyịgbu ya anyịgbu. Eze Devid dere, sị: Njehie m erikpuwo isi m; dị ka ibu dị arọ, ọ dị arọ nke na agaghị m ebuli ya. Abụ Ọma 38:4 Ihe ụfọdụ Ndị Kraịst mere emeela ka obi na-ajọ ha ezigbo njọ nihi na ha chere na Jehova emekataghị gbaghara ha. 2 Ndị Kọrịnt 2:7 Ma, ọ bụ eziokwu na Jehova emekataghị gbaghara ha? Ọ bụrụgodị na i mere mmehie ndị dị oké njọ, ọ pụtara na Jehova agaghị agbaghara gị? Mbanụ.Ka Anyị KpezieJehova anaghị agbahapụ ndị mmehie chegharịrịnụ. E nwedịrị ike ikwu na ọ na-agakwuru ha ka ọ kpọghachite ha. Nihe atụ ahụ Jizọs mere banyere nwa mmefu, Jizọs ji Jehova tụnyere otu nna hụrụ ụmụ ya nanya nke nwa ya hapụrụ ụlọ ha gaa biwe ndụ ịla niyi. Ma, nwa ya ahụ mechara kpebie ịlọghachi. Mgbe ọ ka nọ nebe dị anya, nna ya hụrụ ya ma nwee ọmịiko. O wee gbara ọsọ gaa dakwasị ya nolu ma jiri nwayọọ susuo ya ọnụ. Luk 15:11-20 O nwere ike ịbụ na ọ na-agụ gị agụụ ịlọghachikwute Jehova, ma, ya aka na-adị gị ka ị nọ Jehova nebe dị anya. Otú ahụ nna ahụ Jizọs kwuru okwu ya nihe atụ ya nwere ọmịiko nebe nwa ya nọ ka Jehova nwekwara ọmịiko nebe ị nọ. Ọ na-agụkwa ya agụụ ịnabata gị.Mana, ọ bụrụkwanụ na ọ dị gị ka mmehie gị ọ jọgbuola onwe ya ná njọ ma ọ bụkwanụ na ọ karịziri akarị nke na Jehova agaghị agbagharali gị ya? Biko, lee ihe e derenAịzaya 1:18ka ị hụ ihe Jehova na-agwa gị. Ọ sịrị: Bịa ka anyị kpezie, ọ bụrụgodị na mmehie gị na-acha uhie uhie, m ga-eme ka ọ na-acha ezigbo ọcha. Neziokwu, ọ bụrụgodị na mmehie anyị eyie unyi mesara nákwà ọcha a na-agaghị ehichapụli ehichapụ, Jehova ga-ehichapụli ya, ya bụ, ọ ga-agbagharali anyị.Jehova achọghị ka akọnuche gị nọgide na-ama gị ikpe. Oleezi ihe ị ga-eme ka obi zuru gị ike? O nwere ihe abụọ Eze Devid mere mgbe o mere mmehie. Nke mbụ bụ na ọ sịrị: M ga-ekwupụtara Jehova mmebi iwu m. Abụ Ọma 32:5 Cheta na Jehovaagwala gị ka ị bịaka unu kpezie. Gakwuru ya ka unu kpezie. Kwupụtara Jehova mmehie gị nekpere. Gwa ya otú ọ dị gị nobi. Ihe ndị mere Devid mere ka obi sie ya ike na Jehova ga-agbaghara ya mmehie ya. Ọ bụ ya mere o ji rịọ Jehova, sị: Sachapụ m mmehie m. . . . Chineke, ị gaghị eleghara obi tiwara etiwa, nke nọ ná mwute, anya.Abụ Ọma 51:2,17.Ihe nke abụọ Devid mere bụ na ọ nabatara akaonye amụma Chineke bụ Netan nyeere ya. 2 Samuel 12:13 Taa, Jehova họpụtara ndị okenye ka ha na-enyere anyị aka. A zụrụ ndị okenye a nke ọma otú ha ga-enwe ike inyere ndị mmehie chegharịrị echegharị aka ịlọghachikwute Jehova ka ha na ya dịrị ná mma. Ọ bụrụ na anyị agakwuru ndị okenye ndị a, ha ga-agụrụ anyị Akwụkwọ Nsọ, kpeekwara anyị ekpere. Ihe ndị a ga-eme ka obi ruo anyị ala, obi anyị akwụsịkwa ịna-ama anyị ikpe. Ọ ga-emekwa ka anyị bidokwa fewe Chineke otú anyị sibu efe ya.Jems 5:14-16.Jehova chọrọ ka obi gị kwụsị ịna-ama gị ikpeObi Ụtọ Na-adịrị Onye . . . E Kpuchiri Mmehie YaNke bụ eziokwu bụ na o nwere ike isiri gị ike ikwupụtara Jehova mmehie gị na ịgakwuru ndị okenye ka ha nyere gị aka. O nwekwara mgbe ọ dị Devid otú ahụ. O nwere mgbe ọ gbara nkịtị ma ghara ikwupụta mmehie ya. Abụ Ọma 32:3 Ma, o mechara chọpụta na nkwupụta o kwupụtara mmehie ya baara ya ezigbo uru.Uru kachanụ ọ baara Devid bụ na o mere ka o nwee obi ụtọ. O dere, sị: Obi ụtọ na-adịrị onye a gbaghaara nnupụisi ya, onye e kpuchiri mmehie ya. Abụ Ọma 32:1 Ọ rịọkwara Jehova nekpere, sị: Jehova, biko, meghee egbugbere ọnụ m ndị a, ka ọnụ m wee kwupụta otuto gị. Abụ Ọma 51:15 Obi Devid kwụsịrị ịna-ama ya ikpe, obi tọkwara ya ụtọ na Chineke agbagharala ya. Ihe ndị a mere ka ọ kọwara ndị ọzọ banyere Jehova.Jehova chọrọ ka obi gị kwụsị ịna-ama gị ikpe. Ọ chọkwara ka i jiri ezigbo obi ụtọ na-akọrọ ndị ọzọ banyere nzube ya. Ọ chọghị ka i jiri obi amamikpe na-eme ya. Abụ Ọma 65:1-4 Cheta na o kwuru na ya ga-ehichapụ mmehie gị, ka oge inweta ume wee si nihu Jehova bịa.Ọrụ Ndịozi 3:19.Ọ bụ ihe a ka Jehova meere Martha anyị kwuru okwu ya ná mmalite. O kwuru, sị: Nwa m nwoke nọgidere na-ezitere mỤlọ NchenaTeta!Nwayọọ nwayọọ, mụ na Jehova bịara dịghachiwa ná mma. Ma, ihe kacha siere m ike bụ otú m ga-esi arịọ Jehova ka ọ gbaghara m mmehie niile m merela. Ma, m mechara rịọ ya nekpere ka ọ gbaghara m. M nọrọ ihe karịrị afọ iri anọ tupu mụ alọghachikwute Jehova. Ihe a mere m gosiri na ọ bụrụgodị na mmadụ hapụrụ Jehova ruo ọtụtụ afọ, Jehova ka nwekwara ike ikwe ka onye ahụ lọghachikwute ya ma nọrọ nịhụya ya.5 Lọghachikwute Onye Ọzụzụ Atụrụ na Onye Nlekọta nke Mkpụrụ Obi GịKA OBI sie gị ike na Jehova ga-enyere gị aka ná mbọ ị na-agba ịlọghachikwute ya. Ọ ga-enyere gị aka ịkwụsị ịna-echegbu onwe gị, ịkwụsị ịna-ewe iwe maka ihe nwanna gị mere gị. Ọ ga-enyekwara gị aka ka obi gị kwụsị ịna-ama gị ikpe. O nweziri ike ibidokwa gụwa gị agụụ isoro ụmụnna gị fewe Jehova. E nwere ike ikwu na otú a ọ dị gị ka ọ dị ụfọdụ Ndị Kraịst oge mbụ. Pita onyeozi gwara ha, sị: Unu dị ka atụrụ ndị na-akpafu akpafu; ma ugbu a, unu alaghachikwuruwo onye ọzụzụ atụrụ na onye nlekọta nke mkpụrụ obi unu.1 Pita 2:25.O doro anya na ịlọghachikwute Jehova bụ ihe kacha mma i kwesịrị ime. Gịnị mere anyị ji kwuo otú ahụ? Ọ bụ nihi na ọ ga-eme ka obi Jehova ṅụrịa. Ilu 27:11 Ị manụ na ihe anyị mere nwere ike iwute Jehova ma ọ bụkwanụ mee ya obi ụtọ. Ma, Jehova anaghị amanye anyị ịhụ ya nanya na ife ya. Diuterọnọmi 30:19, 20 Otu ọkà mmụta Baịbụl kwuru, sị: Obi mmadụ dị ka ọnụ ụzọ na-enweghị onye ọzọ ga-emegheli ya. Ọ bụ naanị onye nwe ya ga-emegheli ya. Ma, mmadụ nwere ike ikpebi imeghe obi ya, jiri obi ya niile na-efe Jehova nihi na ọ hụrụ ya nanya. Anyị mee otú ahụ, ọ ga-egosi na anyị dịnyeere Jehova, obi ga-abụkwa Jehova sọ aṅụrị. Nke bụ eziokwu bụ na o nweghị ihe a ga-eji tụnyere obi ụtọ anyị ga-enwe ma anyị na-efe Jehova.Ọrụ Ndịozi 20:35;Mkpughe 4:11.Ihe ọzọ bụ na ị maliteghachi iso ụmụnna gị na-efe Chineke, obi ga-eru gị ala nihi na i gboola mkpa ime mmụọ gị. Matiu 5:3 Gịnị mere anyị ji kwuo otú ahụ? Ọ bụ nihi na ọtụtụ ndị nọ nebe dị iche iche nụwa na-ajụ, sị, Oleedị isi ndụ a anyị dị? Ọ na-agụsi ha agụụ ike ịmata azịza ajụjụ ndị ha na-ajụ gbasara ihe Chineke bu nobi kee anyị. Ihe mere o ji na-agụ ndị mmadụ agụụ ịmata ihe ndị a bụ nihi na ọ bụ otú Jehova si kee anyị. O kere anyị ka anyị na-efe ya, na-enwekwa obi ụtọ na anyị na-efe ya. O nweghị obi ụtọ karịrị obi ụtọ anyị ga-enwe nihi na anyị ma na anyị na-efe Jehova maka na anyị hụrụ ya nanya.Abụ Ọma 63:1-5.Neziokwu, Jehova chọrọ ka ị lọghachikwute ya. Olee ihe gosiri na ọ chọrọ ka ị lọghachikwute ya? Chebagodịrị ihe a echiche: Anyị kpesiri ekpere ike tupu anyị edee ihe ndị anyị dere na broshọ a. O nwere ike ịbụ okenye ma ọ bụ nwanna ọzọ nyere gị ya, gị agụọ ya, meekwa ihe ndị e kwuru na ya. Ihe a niile gosiri na Jehova echefubeghị gị. Kama, o ji nwayọọ na-adọghachi gị nebe ọ nọ.Jọn 6:44.Obi na-eru anyị ala ma anyị ghọta na Jehova anaghị echefu ndị ohu ya kpafuru akpafu. Otu nwanna nwaanyị aha ya bụ Donna ghọtara na Jehova anaghị eme otú ahụ. Ọ sịrị:Eji m nwayọọ nwayọọ hapụ ọgbakọ. Ma,Abụ Ọma 139:23, 24anaghị apụ m apụ nobi. Ebe ahụ sịrị: Chineke, biko, nyochaa m, marakwa obi m. Nyochaa m, marakwa nchegbu m, lee ma m na-eje ije nụzọ ọ bụla nke na-eweta ihe mgbu, na-edukwa m nụzọ nke mgbe ebighị ebi. Ama m nke ọma na o nweghị ihe jikọrọ mụ na ndị ụwa. Amakwa m na ọ bụ nọgbakọ Jehova ka m kwesịrị ịnọ. M bịara chọpụta na Jehova ahapụbeghịm.Naanị ihe m kwesịrị ime bụ ịgbalị lọghachikwuteya.Obi dịkwa m ụtọ na m lọghachikwutere ya.M bịara chọpụta na Jehova ahapụbeghịm.Naanị ihe m kwesịrị ime bụ ịgbalị lọghachikwuteyaEkpere anyị bụ ka ị lọghachikwute Jehova ma malitekwa nwewe ọṅụ Jehova na-enye. Nehemaya 8:10 Ị gaghị akwa m makwaara na ị lọghachikwutere Jehova.Okwu MmechiÒ nwere mgbe ị na-akọrọ ndị ọzọ ihe ụfọdụ mere gị ezigbo obi ụtọ mgbe ị ka na-aga ọmụmụ ihe ndị Jehova? O nwere ike ịbụ ihe e mere nọmụmụ ihe ma ọ bụ ná mgbakọ, ihe mere nozi ọma, ma ọ bụkwanụ ihe gị na nwanna ibe gị kparịtara. Ọ bụrụ na ị na-akọrọ ndị ọzọ ihe ndị a, i chefubeghị Jehova, yanwa echefubeghịkwa gị. Ọ na-echeta ozi niile i ji obi gị niile jeere ya. Ọ na-agụsikwa ya agụụ ike inyere gị aka ka ị lọghachikwute ya.Jehova kwuru, sị: Mụ onwe m ga-achọta atụrụ m wee lekọta ha. Dị ka onye na-azụ ìgwè atụrụ ya si elekọta ha nụbọchị ọ nọ netiti atụrụ ya ndị gbasara agbasa, otú ahụ ka m ga-elekọta atụrụ m. M ga-anapụtakwa ha nebe niile a chụsasịrị ha.Ezikiel 34:11, 12. 